Kyle Fogg

Kyle Fogg (s. 27. tammikuuta 1990 Brea, Kalifornia) on yhdysvaltalainen koripalloilija, pelipaikaltaan takamies. Fogg on voittanut urallaan Saksan ja Suomen pääsarjojen korikuninkuudet ja D-liigan mestaruuden, ja hänet palkittiin vuonna 2014 Korisliigan vuoden ulkomaalaisvahvistuksena.

 Pelaajaura 
Vuosina 2008–2012 Fogg edusti Arizonan yliopistoa, jossa oli viimeisellä kaudellaan joukkueen paras pisteidentekijä 13,7 pisteen keskiarvolla. Yliopistouransa jälkeen hän edusti NBA:n kesäliigassa Houston Rocketsia ja pelasi Rio Grande Valley Vipersissa NBA:n kehitysliigaa voittaen sen. Syksyllä 2013 Fogg oli mukana NBA-seura Denver Nuggetsin harjoitusleirillä, muttei päässyt pelaamaan NBA:han. Joulukuussa 2013 Fogg siirtyi ulkomaille, kun suomalainen Korikobrat teki hänen kanssaan sopimuksen loppukaudeksi.http://www.basket.fi/uutiset/kaikki_uutiset/korisliiga/?x122519=20601300 Sekavassa tilassa ollut ja huonosti pelannut Korikobrat nousi pääosin Foggin otteiden ansiosta pois putoamiskamppailusta muun muassa voittamalla sarjan kärkijoukkueita ja pelaamaan pudotuspelipaikasta.http://www.basket.fi/uutiset/?x126818=21606491 Fogg valittiin tammikuussa 2014 Korisliigan kuukauden pelaajaksi.http://www.basket.fi/uutiset/kaikki_uutiset/?x122462=21375902 Maaliskuussa Fogg teki ottelussa Kauhajoen Karhua vastaan 51 pistettä, mikä oli ensimmäinen yhden pelaajan 50 pisteen ylitys Korisliigaottelussa 11 vuoteen.http://www.basket.fi/uutiset/?x22026=22322753 Kauden päätteeksi Foggista tuli sarjan korikuningas 26,97 pisteen keskiarvolla, ja hänet palkittiin Korisliigan vuoden ulkomaalaisvahvistuksena.http://www.basket.fi/uutiset/?x22026=23660572

Kaudeksi 2014–2015 Fogg siirtyi belgialaiseen Antwerp Giantsiinhttp://www.sportando.com/en/europe/belgium/122469/antwerp-giants-land-kyle-fogg.html ja seuraavaksi kaudeksi saksalaiseen Eisbären Bremerhaveniinhttp://dieeisbaeren.de/kyle-fogg-wird-neuer-shooting-guard/ . Hän voitti Bundesligan korikuninkuudenhttp://www.beko-bbl.de/de/n/news/2016/5-mai/awards-wanamaker-und-robertson/ .

Kesäkuussa 2016 Fogg siirtyi Espanjan pääsarjajoukkue CB Málagaan.http://www.laopiniondemalaga.es/unicaja/2016/06/12/kyle-fogg-sera-jugador-unicaja/856291.htmlhttp://www.sportando.com/en/europe/spain/201928/kyle-fogg-signing-with-unicaja-malaga.html

 Saavutukset 
 Henkilökohtaiset saavutukset 
 Bundesligan korikuningas 2016
 Korisliigan korikuningas 2014
 Korisliigan vuoden ulkomaalaisvahvistus 2014
 Korisliigan kuukauden pelaaja, tammikuu 2014

 Joukkuesaavutukset 
 D-liigan mestaruus 2013

 Lähteet 
 Kyle Fogg  Suomen Koripalloliitto
 Kyle Fogg Arizonan yliopisto 
 Profiili  NBA Development League 

 Viitteet 

 Aiheesta muualla 
 Profiili eurobasket.com 

Luokka:Yhdysvaltalaiset koripalloilijat
Luokka:Vuonna 1990 syntyneet
Luokka:Elävät henkilöt